Izvor: Marko Prpic/PIXSELL/ilustracija

Godinu dana nakon velikoga prosvjeda potpore kurikularnoj reformi pod motom "Hrvatska može bolje", na kojemu se samo u Zagrebu okupilo više od 30.000 ljudi, organizira se nova prosvjedna akcija - Čekajući tramvaj zvan obrazovna reforma!

"Prosvjedna akcija će započeti na Trgu bana Jelačića gdje ćemo se zajedno prisjetiti zahtjeva upućenih vlasti 1.6.2016., te nakon toga uputiti se prema Glavnom kolodvoru u Zagrebu.

Prije godinu dana, 1.6.2016. godine, 50 000 ljudi izašlo je na ulice diljem Hrvatske za obrazovanje pod motom "Hrvatska može bolje". To nije bila “fešta”, to nije bilo “čekanje tramvaja”. Bilo je to zalaganje za reformu obrazovanja. Svatko tko razmišlja dulje od četiri godine unaprijed zna da vrijedi ulagati u obrazovanje. Kvalitetno obrazovanje izgrađuje ljude koji iniciraju promjene, pokreću poslove, grade demokratsko i solidarno društvo.

Neispunjavanjem zahtjeva za obrazovnom reformom utemeljenoj na stručnosti nije izgubljena samo jedna godina nego i jedna generacija učenica i učenika.

Akcija će završiti na Glavnom kolodvoru u Zagrebu kako bismo se podsjetili da zbog primata političkih interesa i privatnih interesa moćnika koji ne odgovaraju na potrebe ljudi i ne slušaju konstruktivne prijedloge struke za bolje obrazovanje i bolji život, mnogo mladih ljudi svakodnevno odlazi iz Hrvatske", stoji u objavi na Facebooku.

Kako je bilo lani pogledajte u videu:

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.